Helt som ventet præsenterer Brøndby røde tal i deres regnskab for 2016. 32 mio. kr. har man mistet

Superligaklubben Brøndby IF har netop præsenteret regnskab for 2016, og det viser et stort underskud på hele 32 mio. kr.

Det høje tal kommer dog ikke som en overraskelse og er helt i overensstemmelse med, hvad man tidligere har meldt ud.

- 2016 var et år med strategiske forandringer og et år hvor vi lagde fundamentet for fremtiden med implementeringen af strategi 6.4, siger administrerende direktør i Brøndby Jesper Jørgensen til Brøndbys hjemmeside.

Underskuddet er næsten dobbelt så stort som 2015, hvor man havde underskud på 17 mio. kr.

- Vores omsætning i 2016 var stort set på niveau med forrige år, og vi så endnu engang vækst i kerneforretningen i form af øgede entre- og TV indtægter, samt en stigning i sponsorindtægterne, mens der har været et fald i omsætningen fra ikke fodboldrelaterede aktiviteter, siger Jesper Jørgensen.

Omsætningen faldt i Brøndby i 2016 til 134,6 millioner kroner, og da transferindtægterne var på 1,7 millioner kroner i året mod et plus på 9,6 millioner året før, dykkede resultatet markant.

Årsregnskabet viser desuden, at Brøndby skal sælge spillere for 15 mio. kr. i sommerens transfervindue samt ligge i top fem i både forår såvel som efterårs-sæsonen, hvis forventningen om at ramme et underskud på 10-20 mio. kr. for 2017 skal realiseres.

Brøndby ligger lige nu nummer to i Superligaen. Herunder kan du se, hvad de betaler i løn til deres bedste spillere.

Her er oversigten: Så meget tjener de fem bedste i din Superligaklub

Eksklusivt: Her er de 30 bedst lønnede i Superligaen

Bizar efterlysning i dansk fodbold: Vil du stå mod Brøndby?

Her er de 25 mest magtfulde i dansk fodbold

Så du det sjove interview med Per Frimann? Du er jo FCK-fan!

